Podmoskovyeda Il-76 samolyoti yanglishib, politsiyachilar ustiga tonnalab suvni quyib yubordi (video)

Moskva viloyatining Noginsk shahrida Il-76 samolyoti adashib, postda navbatchilik qilayotgan Yo‘l-patrul xizmati xodimlari ustiga tonnalab suvni tashlab yubordi. Hodisa aks etgan videoni “Rossiya 24” telekanali e’lon qildi.
Syujetda aytilishicha, favqulodda vaziyatlar vazirligi aviatsiyasi ekipaji 40 tonna suvni o‘rmonli massivga tashlashi kerak bo‘lgan, ammo mo‘ljalni noto‘g‘ri olgan, natijada kuchli suv oqimi trassaga yog‘ilib, yo‘l harakati xavfsizligi inspeksiyasi avtomobillarini va shu vaqtda mashinadan tushgan inspektorlarni oqizib ketgan.